สวัสดีค่ะ หนูอยากรบกวนสอบถามว่า หนูมีอาการเร่อบ่อยมากค่ะ เวลาทานอะไรอิ่มจะเร่อตลอด ยิ่งช่วงตอนดึก จะทานอะไรไม่ได้เลย เพราะถ้าทานจะต้องเร่อออกมาจนทำให้นอนไม่ได้ ถ้าไม่เร่อก็จะเจ็บบริเวรหน้าอกคะ ไม่มีอาการอื่นเลยนอกจากเร่อเยอะมาก และเจ็บหน้าอกบ้างครั้งคะ อยากทราบว่าหนุเป็นไหลย้อนไหมคะ หรือต้องรับประทานยาตัวไหน ขอบมากคะสำหรับคำตอบ
สวัสดีค่ะ จากที่เล่ามาคิดว่า มีปัญหาที่ระบบทางเดินอาหารนะคะ อาจเป็นโรคกระเพาะอาหารอักเสบ หรืออาจเป็นโรคกรดไหลย้อนได้ค่ะโรคกรดไหลย้อน เกิดจากการที่น้ำย่อยในกระเพาะอาหารไหลย้อนขึ้นไปที่หลอดอาหาร ทำให้เกิดการระคายเคืองจากกรดซึ่งเกิดจากการทำงานของกล้ามเนื้อหูรูดของหลอดอาหารทำงานผิดปกติ@อาการ : ปวดแสบร้อนบริเวณหน้าอกและลิ้นปี่ รู้สึกคล้ายก้อนจุกที่คอ กลืนเจ็บหรือติดๆขัดๆ แสบคอ รู้สึกขมหรือเปรี้ยวในคอ มีเสมหะในคอ เรอบ่อย เสียงแหบ ไอเรื้อรัง กระแอมบ่อย เป็นต้น@ปัจจัยส่งเสริม : การรับประทานดึก ความเครียด ชนิดอาหารที่ปรุงโดยการทอดการผัด ชา กาแฟ น้ำหนักตัวเกิน**การดูแลตนเอง :-หลังรับประทานอาหารให้หลีกเลี่ยงการนอนราบ การยกของหนัก การก้มตัว-หลีกเลี่ยงการรับประทานอาหารหรือเครื่องดื่มอย่างน้อยภายใน 3 ชั่วโมงก่อนนอน-รับประทานอาหารไขมันต่ำ หลีกเลี่ยงการรับประทานของผัดและทอด-รับประทานอาหารปริมาณพอดี ไม่มากไป-หลีกเลี่ยงเครื่องดื่มชา กาแฟ เครื่องดื่มชูกำลัง เครื่องดื่มแอลกกอฮอล์ โดยเฉพาะมื้อเย็น-ออกกำลังกาย ลดน้ำหนัก**หากอาการไม่ดีขึ้น แนะนำ ควรเข้าพบแพทย์เพื่อรับการตรวจรักษาอย่างเหมาะสมนะคะ